Առնոն Գրյունբերգ

**Առնոն Գրյունբերգ** ( . ), հոլանդացի գրող, ժամանակակից հոլանդական գրականության առավել վառ դեմքերից մեկը։

## Կենսագրություն
Ծնվել է Գերմանիայից գաղթած, Հոլոքոստից փրկված հրեական ընտանիքում. տատը Օսվենցիմի համակենտրոնացման ճամբարի կալանավորներից է եղել։ Առնոնին հեռացրել են գիմնազիայից ՝ որպես ոչ սոցիալական տարրի։ Փոխել է բազմաթիվ զբաղմունքներ։ 1995 թվականից ապրում է Նյու Յորքում։

Նկարահանվել է ֆիլմերում (առաջնելույթը եղել է հոլանդացի ռեժիսոր Սայրուս Ֆրիշի «Մարիայի պ...ը» կարճամետրաժ ֆիլմում, 1989 թ .): Հիմնադրել է *Casimir* հրատարակչությունը, որը սևեռված էր «ոչ արիական ծագում ունեցող հեղինակների» ստեղծած գերմանական գրականության հրատարակման վրա։ Տպագրվում է 1990 թվականից։ Նրա առաջին վեպը՝ «Կապույտ երկուշաբթիներ»-ը ( 1994 թ. ),  գրական մրցանակի է արժանացել Լավագույն դեբյուտային վեպ անվանակարգում և թարգմանվել 11 լեզուներով։ Գրաքննադատներն այդ ստեղծագործությունը բնորոշել են որպես հոլանդական գրականության մեջ հազվադեպ հանդիպող գրոտեսկային կատակերգություն Նույն մրցանակը տրվել է Գրյունբերգի կողմից *Մարեկ վան դեր Յագթ* կեղծանունով հրատարակված «Իմ ճաղատության պատմությունը» ( 2000 թ. ) վեպին։ Մեծ հաջողություն են ունեցել։ նաև գրողի հաջորդ գրքերը, որոնք նույնպես թարգմանվել են բազմաթիվ լեզուներով։  Նա հրատարակում է վեպեր, պատմվածքներ, էսսեներ, գրում է դրամաներ և ֆիլմերի սցենարներ, աշխատում է որպես լրագրող, հանդես է գալիս ռադիոյով և հեռուստատեսությամբ, բլոգ է վարում «Աշխարհ առանց սահմանների» առցանց ամսագրում և իր սեփական կայքում։

## Ընտրյալ ստեղծագործություններ
### Վեպեր

* Blauwe maandagen / Կապույտ երկուշաբթիներ ( 1994 )
* Figuranten / Ստատիստներ ( 1997 )
* De heilige Antonio/Սբ. Անտոնիոսի օրը ( 1998 )
* Fantoompijn / Ֆանտոմային ցավ ( 2000 )
* De geschiedenis van mijn kaalheid / Իմ ճաղատության պատմությունը (2000 թ., Marek van der Jagt կեղծանունով)
* De Mensheid zij geprezen, Lof der Zotheid 2001/ Գովք մարդկությանը, գովք հիմարությանը, 2001 թվական ( 2001 ): Վեպը 2002 թվականին ստացել է «Ոսկե բու» մրցանակը։
* Gstaad 95-98 / Գշտադ, 1995-1998 ( 2002, Marek van der Jagt կեղծանունով)
* De asielzoeker / Փնտրելով ապաստան ( 2003 )
* De joodse messias/ Grote jiddische roman/ Հուդայական մեսիան ( 2004 )
* Tirza / Թիրզա ( 2006, նկարահանվել է 2010, ֆիլմը ստացել է մի շարք մրցանակներ http://www.imdb.com/title/tt1418760/ )։ Վեպը 2007 թվականին ստացել է «Ոսկե բու» մրցանակը։
* Onze oom/ Մեր հորեղբայրը ( 2008 )
* Huid en haar ( 2010 )
* Van Istanbul naar Bagdad (2010, կատակերգություն, Հանկո Կոլկի համահեղինակությամբ)
* De man zonder ziekte ( 2012 )

## Մեծարանք
Բազմաթիվ գրական մրցանակների դափնեկիր է։ Իր ստեղծագործական ողջ աշխատանքի համար 2009 թվականին ստացել է հոլանդական ամենահեղինակավոր մրցանակը, որը կրում է Կոնստանտին Հյուգենսի անունը։

Առնոն Գրյունբերգին շնորհված հիշարժան պարգևներից են նաև՝

* 2017 թ. - Gouden Ganzenveer մրցանակը,
* 2021 թ. - P.C. Hooft Award-ը՝ Պ. Հուֆտի անվան մրցանակը "հոլանդական գրականության ասպարեզում ներդրած հսկայական ավանդի համար",
* 2022 թ. - Johannes Vermeer Prize / Յոհաննես Վերմեերի անվան մրցանակը։

## Գրականություն
* Vullings J. Profiel Arnon Grunberg. Amsterdam: Vrij Nederland, 2007 / Վուլինգս Ջ. Առնոն Գրյունբերգի պրոֆիլը. Ամստերդամ։ Vrij Nederland, 2007 թ

## Ծանոթագրություններ

## Արտաքին հղումներ
* http://www.dbnl.nl/auteurs/auteur.php?id=grun001
* «IMDB»-ի կայքում
* ''Phantom Press'' հրատարակչական կայքում 

Կատեգորիա:1971 ծնունդներ
Կատեգորիա:20-րդ դարի հոլանդացի գրողներ
Կատեգորիա:21-րդ դարի գրողներ
Կատեգորիա:Ամստերդամ քաղաքում ծնվածներ
Կատեգորիա:Ապրող անձինք
Կատեգորիա:Գրողներ այբբենական կարգով
Կատեգորիա:Հոլանդացի գրողներ
Կատեգորիա:Հոլանդացի դրամատուրգներ
Կատեգորիա:Հոլանդացի լրագրողներ
Կատեգորիա:Հոլանդացի սցենարիստներ
Կատեգորիա:Հրապարակախոսներ
Կատեգորիա:Նիդերլանդների հրեաներ
Կատեգորիա:Սյունակագիրներ
Կատեգորիա:Փետրվարի 22 ծնունդներ